Dollhouse (mahnı)

Dollhouse — ABŞ müğənnisi Melani Martinesin debüt sinqlı. Mahnının prodüserliyini "Kinetics & One Love" kollektivi həyata keçirmişdir. Əsər 2014-cü il fevralın 9-da ictimaiyyətə təqdim edilmişdir. Bu kompozisiya ifaçının həmin ilin may ayında işıq üzü görən eyniadlı debüt minialbomunun aparıcı sinqlı qismində təqdim olunmuşdur. "Dollhouse" əsəri, həmçinin müğənninin 2015-ci ildə nəşr edilən ilk studiya albomunun - "Cry Baby"nin tərkibinə daxil edilmişdir.

Məzmun baxımından "Dollhouse" zahirən mükəmməl görünən, lakin daxilən problemli bir ailəni təsvir edir. Martines qeyd etmişdir ki, "Dollhouse" əsərində məşhur simaların görünüşdə ideal təsəvvür edilən həyatlarına cəmiyyətin münasibətini metaforik şəkildə əks etdirmişdir. 

Mahnı "ABC Family" telekanalında nümayiş etdirilən "Pretty Little Liars" teleserialının anonsunda səsləndirilmişdir.

 Fon və kompozisiya 
"Dollhouse" mahnısının "Cry Baby" albomundan olan "Sippy Cup" sinqlının sələfi (öncəki hissəsi) olduğu məlum olmuşdur. Mahnıda həyat yoldaşını və sevgilisini qətlə yetirmək qərarına gələn, lakin öz qızına mərhəmət göstərən alkoqol asılılığı olan bir ananın hekayəsindən bəhs edilir.

Melani Martines əlavə olaraq qeyd edir ki, əsərin digər bir məna çaları da mövcuddur. İfaçının sözlərinə görə, məşhur şəxsiyyətlər çox vaxt ideal həyat tərzinə malik olduqlarını nümayiş etdirirlər, lakin pərdə arxasında reallıq fərqlidir - heç də hər şey göründüyü qədər mükəmməl deyil və hər kəs müəyyən problemlər və şəxsi çətinliklərlə üzləşir.

 Musiqi videosu 
Mahnının musiqi klipinə Nathan Scialom və Tom McNamara rəhbərlik etmiş və 2014-cü il fevralın 9-da Martinesin "YouTube" kanalında yerləşdirilmişdir. Klip kukla evində kiçik yaşlı qızın kuklalarla oyunu ilə başlanğıc götürür. Burada görünən kukla, videoçarxda "Cry Baby" personajını canlandıran Martinesə bənzər qrim edilmiş kukladır. Qızın kukla evini tərk etməsindən sonra mahnının başlanğıcı ilə kamera yaxın plana keçir. Növbəti kadrda kukla evində məskunlaşmış Cry Baby təsvir olunur. O, pozulmuş ailə münasibətlərini açıqlayaraq, atasının xəyanətini, qardaşının narkotik maddə istifadəsini və əlində şərab butulkası ilə divanda huşsuz vəziyyətdə olan anasının görüntülərini təqdim edir.

Sonrakı kadrda ailənin ictimai məkanlarda ideal görünüşünü qorumaq və nümunəvi ailə təəssüratı yaratmaq məqsədilə xüsusi geyim tərzi nümayiş etdirilir. Ardınca kamera ailənin televiziya qarşısında istirahətini əks etdirir. "Cry Baby" qeyd edir ki, anasının cəmiyyət qarşısında nümayiş etdirdiyi mükəmməl obraza baxmayaraq, həyat yoldaşının xəyanəti səbəbindən yaşadığı dərin kədər onun daxili aləmini sarsıdır. Növbəti səhnədə "Cry Baby" qızın yuxarı mərtəbəyə doğru hərəkətini müşahidə edir və digər oyuncaq gəlinciklərə əvvəlki mövqelərinə qayıtmaq barədə xəbərdarlıq edir. Gəlinciklər göstərişə əməl edir və qızın yaxınlaşması ilə "Cry Baby" ayağa qalxır. Qızın təbəssümünə baxmayaraq, "Cry Baby" ona ailələrinin onlara təlqin etdiyi qədər mükəmməl olmadığını bəyan edir və onu gəlinciyə çevirir. Ailənin digər üzvləri qızı küncə sıxışdırdıqca, o, yenidən insan qiyafəsinə qayıdır. Gəlincik evinin qapanması ilə qız təşviş içində məkanı tərk edir.

 Trek siyahısı 

 Sertifikatlar 

 Buraxılış tarixi 
 Region İl Format(lar) Leybl ABŞ10 fevral 2014Rəqəmsal yükləməÖzü yayımlayıbKanada24 iyul 2014Remixes EPAtlantic RecordsABŞ

 İstinadlar 

Kateqoriya:2014-cü ilin sinqlları
Kateqoriya:Melani Martines
Kateqoriya:Atlantic Records sinqlları